Serena Lake

Serena Lake, sortzez Thorne (Shebbear, Devon, 1842ko urriaren  28a - Adelaida, 1902ko uztailaren 9a) sufragista anglo-australiarra zen, eta artzain ebanjelista, Hegoaldeko Australian. 

 Biografia 

 Gaztaroa 
Serena Lake artzain metodista bliblikoen alaba zen, Samuel eta Mary Thorne. Maryren aita, William O'Bryan “Bible Christian Church”-en sortzailea zen, emakumeei predikatzeko baimena eman zien lehen talde kristauetako bat. Samuel baserritarra zen, gerora inprimatzaile eta mugimenduko buru bihurtu zena, 1829an.  

21 urte zituela, Serena Thorne maistra ezaguna zen jada, eta Devon konderriko, Kornualleseko eta hegoaldeko Galeseko jende oldeak erakartzen zituena.

 Erlijio-jarduerak 
1865ean, anaiarekin Queenslandera (Australia) bidali zuten, predikatzeko, ebanjelizatzeko eta misioen ezarpenean parte hartzeko.   

1870ean, Samuel Wayk eta Allan Campbell doktoreak Adelaidako (Hegoaldeko Australia) eliza kristau biblikoetan predikatzera gonbidatu zuten. 1871ko martxoaren 2an, Ingalaterran ezagutu zuen Octavius Lake (1841 - 1922ko irailaren 9a) apaizarekin ezkondu zen, eta eskualde hartan kokatzea erabaki zuen. 1873 eta 1883 artean, zazpi haur izan zituen, baina haietako bakarra heldu zen helduarora bizirik: Florence. York penintsulan, eliza berriak ezarri zituen Kornuallesko jatorrizko kolonoentzako, 1877 eta 1879an.  

 Aktibista feminista 
1888an, Serena Lakek Hegoaldeko Australiako emakumeen sufragioaren aldeko Liga sortzeko bileran parte hartu zuen, eta kontseiluko kide hautatu zuten. Irmo sinesten zuen genero-berdintasuna “Sortzailearen ikuskera originala” zela, eta emakumeen sufragiorako grina eta ebanjelioarena konbinatzen zituen. 1891ko txosten batean, honako hau idatzi zuen: “Gure lanaren helburua da emakumeak eta gizonak injustiziara eta nazio-bizitza baten zentzugabekeriara esnatzea, non amaren eraginak ez baitu autoritate onarturik, ez legezko onarpenik”. 1892an, Mary Lee eta Catherine Helen Spence bezalako sufragistekin batera agertu zen, eta, emakumeen sufragioa defendatzeko, logika, espiritua eta suharebangelikoa erabili zituen.  

Serena Lake neurritasun-ekintzailea zen, eta sinetsita zegoen emakumeen boto-eskubideak alkoholaren salerosketa amaitzea ahalbidetuko duela. 1889an, Hegoaldeko Australiako Woman's Christian Temperance Union elkartearen antolatzaile kolonial izendatu zuten, eta Elkartearen sufragioaren zuzendari. Elizabeth Webb Nicholls (1850-1943), Maria Peacock Henderson, Mary Jane George, Hannah Chewings eta Sarah Lindsay Evansekin batera, Elkarteko sendatzaile izan zen, bertan sartu zenean 1891n. Hegoaldeko Australiara joan zen kide berriak kontratatzeko eta Elkartearen sukurtsalak ezartzeko herrialde osoan. 1890ean, 27 sukurtsal berri sortu ziren, eta, 1891n, 65. 1891n, Elkarteko biziarteko lehendakariorde izendatu zuten, eta bere beste eginkizunak utzi zituen. 

Bere bizitzako azken hamar urteetan, Serena Lakek kausa ebanjeliko eta humanitarioei ekin zien. Emakume kristauen Bibliako Misio Kontseiluaren sorreran parte hartu zuen, Txinako misiolari lana babesten zuena. 1892an, ebanjelisten superintendente bihurtu zen.  

Minbizi baten ondorioz hil zen, Adelaidan, 1902ko uztailaren 9an. Paynehameko hilerrian lurperatuta dago.    

 Erreferentziak 

 Lotutako artikuluak 

 Suffragette

 Sufragisten zerrenda
 Sufragisten zapia
 Suffragette filma
 Emakumeen sufragismoa

 Kanpo estekak 

Kategoria:Feminista kristauak
Kategoria:Sufragistak
Kategoria:Australiako sufragistak
Kategoria:Ebanjelariak